Visit Site
Recommended byColombia
దక్షిణాఫ్రికాతో టీ20 సిరీస్.. ఆ తర్వాత ఇటీవల ముక్కోణపు టీ20 సిరీస్‌లో మెరుగ్గా రాణించడంతో టీ20 జట్టులో ప్రస్తుతం రైనా స్థానానికి ఢోకా లేదు. అయితే వన్డే జట్టులో స్థానంపై కన్నేసిన రైనా.. ఇంగ్లాండ్‌తో వన్డే సిరీస్‌లో చోటు దక్కించుకోవాలని ఆశిస్తున్నాడు. ఇప్పటికే జట్టు మిడిలార్డర్‌లో మనీశ్ పాండే, దినేశ్ కార్తీక్, కేదార్ జాదవ్, కేఎల్ రాహుల్, శ్రేయాస్ అయ్యర్ రూపంలో తీవ్రమైన పోటీ నెలకొంది. దీంతో.. ఐపీఎల్‌లో మెరుపు ఇన్నింగ్స్‌లు ఆడి.. సెలక్టర్ల దృష్టిలో పడాలని రైనా యోచిస్తున్నాడు. ఈ క్రమంలోనే నెట్స్‌లో ఎక్కువగా హిట్టింగ్ ప్రాక్టీస్ చేస్తున్నట్లు తెలుస్తోంది. ముక్కోణపు టీ20 సిరీస్ ద్వారా సీనియర్ క్రికెటర్లకి విశ్రాంతినిచ్చిన సెలక్టర్లు జూనియర్లని పరీక్షించారు. వారి ప్రదర్శన ఆధారంగా.. త్వరలోనే ప్రపంచకప్‌లో బరిలోకి దిగబోయే జట్టుపై ఓ అవగాహనకి రానున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.